CELEX: 22022D0253
Language: ro
Date: 2022-01-31 00:00:00
Title: Recomandarea nr. 1/2022 a Comitetului mixt UE-OLP din 31 ianuarie 2022 de aprobare a prelungirii Planului de acțiune UE-AP [2022/253]

22.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 41/36
               
            
         RECOMANDAREA nr. 1/2022 A COMITETULUI MIXT UE-OLP
         din 31 ianuarie 2022
         de aprobare a prelungirii Planului de acțiune UE-AP [2022/253]
         COMITETUL MIXT UE-OLP,
         având în vedere Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte (1),
         întrucât:
         
                     (1)
                  
                  
                     Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte (denumit în continuare „acordul de asociere interimar”), a fost semnat la 24 februarie 1997 și a intrat în vigoare la 1 iulie 1997.
                  
               
                     (2)
                  
                  
                     În temeiul articolului 63 din acordul de asociere interimar, comitetul mixt are competența să adopte decizii și să formuleze recomandări oportune.
                  
               
                     (3)
                  
                  
                     Articolul 10 din Regulamentul de procedură al comitetului mixt prevede posibilitatea adoptării deciziilor prin procedură scrisă între sesiuni, în cazul în care ambele părți convin astfel.
                  
               
                     (4)
                  
                  
                     Prelungirea pentru o perioadă de trei ani a Planului de acțiune UE-AP va oferi părților posibilitatea de a-și continua cooperarea în următorii ani, inclusiv prin eventuala negociere a priorităților parteneriatului,
                  
               ADOPTĂ PREZENTA RECOMANDARE:
         
            Articolul 1
            Comitetul mixt, acționând prin procedură scrisă, recomandă prelungirea Planului de acțiune UE-AP cu o perioadă de trei ani de la data adoptării prezentei recomandări.
         
         
            Articolul 2
            Prezenta recomandare intră în vigoare la data adoptării.
         
         
            Adoptată la Bruxelles, 31 ianuarie 2022.
            
               
                  Pentru Comitetul mixt UE-OLP
               
               
                  Președintele
               
               Estephan SALAMEH
            
         
         
            (1)  JO L 187, 16.7.1997, p. 3.